РЕПУБЛИКА СРБИЈА

Општина Житорађа

Општинско Веће

Број: 111-2318/2025-01

Датум: 16.09.2025. године

Житорађа

На основу члана 56. става 1. Закона о локалној самоуправи („Сл. гласник РС“ бр. 129/2007, 83/2014- др. закон, 101/2016 - др. закон, 47/2018 и 111/2021), члана 4. став 5. и члана 95. став 1. Закона о запосленима у аутономним покрајинама и јединицама локалне самоуправе (Сл. гласник РС", бр. 21/2016, 113/2017, 95/2018, 114/2021, 92/2023, 113/2017 - др. закон, 95/2018 - др. закон, 86/2019 - др. закон, 157/2020 - др. закон и 123/2021 - др. закон), члана 8. став 2. и члана 9. став 2. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Сл. гласник РС“, бр. 107/2023), и члана 16. Одлуке о општинској управи општине Житорађа („Службени лист Града Ниша“ бр.152/16, 115/17 и 92/24) и Статута Општине Житорађа („Службени лист Града Ниша бр.27/19, 37/22, 125/22 и 66/24)

Општинско Веће Општине Житорађа, на телефонској седници, одржаној дана 16.09.2025. године, оглашава:

**ЈАВНИ КОНКУРС**

**ЗА ПОПУЊАВАЊЕ ПОЛОЖАЈА НАЧЕЛНИКА ОПШТИНСКЕ УПРАВЕ**

**ОПШТИНЕ ЖИТОРАЂА**

**I Орган у коме се радно место попуњава:**

Општинска управа Општине Житорађа.

**II Положај који се попуњава**:

Начелник Општинске управе Општине Житорађа.

Звање: положај у првој групи.

**III Опис послова на радном месту:**

Руководи и координира радом Општинске управе; планира, усмерава и надзире рад Општинске управе; усклађује рад организационих јединица Општинске управе и обезбеђује њено функционисање као јединственог органа; остварује сарадњу организационих јединица у оквиру Оштинске управе; обавља и друге послове у складу са законом, Статутом Општине, одлукама Скупштине Општине, Општинског већа и Председника Општине.

**IV Услови за постављање на радном месту:**

У радни однос може се примити лице које испуњава следеће услове:

1. да је пунолетан држављанин Републике Србије;
2. да има стечено високо образовање из научне области правних наука на основним академским студијама у трајању од најмање 240 ЕСПБ, мастер академским студијама, мастер струковним студијама, специјалистиучким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету;
3. да има најмање пет година радног искуства у струци;
4. да има положен државни стручни испитили правосудни испит;
5. да није правноснажно осуђивано на безусловну казну затвора од најмање шест месеци;
6. да лицу раније није престајао радни однос у државном органу, органу аутономне покрајине или јединице локалне самоуправе због теже повреде дужности из радног односа;
7. ако има потребне компетенције за рад на радном месту. `

Лице које нема положен државни стручни испит или правосудни испит, може да поднесе пријаву на конкурс, али је дужно да достави доказ о положеном стручном испиту у року од 20 дана од дана истека рока за подношење пријава на конкурс. Ако лице не поднесе доказ о положеном државном стручном испиту, његова пријава ће бити одбачена.

**Напомена:**Службеник који је први пут постављен на положај дужан је да у року од једне године од дана постављења на положај похађа програм обуке за службенике који се први пут постављају на положај.

**V Врста радног односа:**

Радни однос на одређено време.

**VI Трајање рада на положају:**

Рад на положају траје 5 година.

**VII Место рада:**

Житорађа, улица Топлички хероји бр.53

**VIII Компетенције које се проверавају у изборном поступку:**

У изборном поступку се проверавају опште и посебне функционалне компетенције, понашајне компетенције и мотивација за рад на радном месту.

**IX Начин провере компетенција:**

* У изборном поступку вршиће се писаним путем (симулација) и усменим путем (разговор са Комисијом) провера следећих функционалних компетенција:

1. Општих функционалних компетенција, и то: Организација и рад органа аутономне покрајине/јединице локалне самоуправе у Републици Србији; Пословна комуникација и Дигитална писменост.
2. Посебних функционалних компетенција: 1.) за област рада: послови руковођења, управљања (управљање људским ресурсима); 2.) за област рада: општи управни поступак, правила извршења решења донетих у управним поступцима, управни спорови, извршење донетих пресуда, пракса/ставови суда у донетим споровима; 3.) за радно место: Закон о локалној самоуправи, Закон о запосленима у аутономним покрајинама и јединицама локалне самоуправе, Статут Општине Житорађа и Одлука о општинској управи Општине Житорађа.

Писана провера путем симулације врши се радом на рачунару. Након што кандидати заврше задатак, усмена провера врши се разговором са Комисијом.

* Провера понашајних компетенција и то: управљање информацијама; управљање задацима и остваривање резултата; орјентација ка учењу и променама; изградња и одржавање професионалних односа; савесност, посвећеност и интегритет; управљање људским ресурсима и стратешко управљањевршиће се путем интервјуа базираног на компетенцијама од старне психолога из редова службе за урављање кадровима.
* Након провере понашајних компетенција, обавиће се завршни разговор са Комисијом (усмено) на коме ће се вршити процена мотивације за рад на радном месту и прихватање вредности јединице локалне самоуправе.

**X Докази који се достављају током изборног поступка:**

Пре завршног разговора са Конкурсном комисијом кандидати су дужни да доставе, у року од 5 радних дана од пријема позива за достављање доказа, следеће доказе:

1. Оригинал или оверену фотокопију дипломе којом се потврђује стручна спрема;
2. Оригинал или оверену фотокопију доказа о радном искуству у струци (потврде, решења или други акти којима се доказује на којим пословима, са којом стручном спремом и у ком временском периоду је стечено радно искуство);
3. Докази за предност при запошљавању по Закону о правима бораца, војних инвалида, цивилних инвалида рада и чланова њихових породица.

Службеник (лице које је већ у радном односу у јединици локалне самоуправе) и који се пријављује на јавни конкурс, уместо уверења о држављанству и извода из матичне књиге рођених, подноси решење о распоређивању/именoвању/постављењу или решење да је нераспоређен.

Сви докази се прилажу у оригиналу или фотокопији која је оверена код јавног бележника.

Фотокоппије докумената које нису оверене од стране надлежног органа неће се разматрати.

**Напомена**: Орган, по службеној дужности, на основу члана 103. Закона о општем управном поступку („Службени гласник РС“ бр. 18/16, 95/18- аутентично тумачење и 2/2023- одлука УС) за кандидате прибавља:

1. Уверење о држављанству;
2. Извод из матичне књиге рођених;
3. Уверење МУП-а да кандидат није правноснажно осуђиван на безусловну казну затвора у трајању од најмање шест месеци;
4. Доказ о положеном државном стручном испиту за рад у држацвним органима/доказ о положеном правосудном испиту.

Ако у Вашој пријави наведете да желите сами да доставите ова документа, тада их морате доставити у оригиналу или овереној фотокопији, у року од 5 радних дана од дана пријема позива за достављање доказа.

**XI Предност код избора кандидата:**

На овом конкурсу, предност на изборној листи, у случају једнаког броја бодова кандидата имаће дете палог борца, ратни војни инвалид и борац у складу са чланом 111. Закона о правима бораца, војних инвалида, цивилних инвалида рата и чланова њихових породица („Службени гласник РС“ бр. 18/2020).

**XII Пријава на јавни конкурс врши се на прописаном обрасцу пријаве.**

Образац пријаве на овај конкурс доступан је на интернет презентацији Општине Житорађа, или га лица у штампаном облику могу преузети на писарници Општинске управе Општине Житорађа.

Приликом предаје пријаве на јавни конкурс, пријава добија шифру под којм подносилац пријаве учествује у даљем изборном поступку.

Подносилац пријаве ће бити обавештен о додељеној шифри у року од три дана од пријема пријаве у органу путем имејл адресе наведене у пријави.

**XIII Рок за подношење пријава:**

Рок за подношење пријава је 15 дана и почиње да тече од дана 17.09.2025. године, а окончава се дана 01.10.2025. године.

**XIV Адреса на коју се подносе пријаве:**

Општинска управа Општине Житорађа, улица Топлички хероји бр.53, 18412Житорађа, са назнаком „За јавни конкурс за попуњавање положаја“. Пријаве се подносе путем поште или непосредно предајом на писарницу Општинске управе Општине Житорађа.

**XVМесто, дан и време када ће се спровести изборни поступак:**

Изборни поступак ће се спроводити почев од 03.10.2025. године, са почетком у 11,00 часова, у згради Општинске управе Општине Житорађа, о чему ће кандидати бити обавештени путем имејл адресе наведене у обрасцу пријаве.

**XVI Лице задужено за давање обавештења о конкурсу**:

Драган Величковић, телефон: 063-83-43-424.

\*Неблаговремене, недопуштене, неразумљиве или непотпуне пријаве биће одбачене.

Сви изрази, појмови, именице, придеви и глаголи употребљени у овом огласу који су употребљени у мушком граматичком роду, односе се без дискриминације и на особе женског пола.

Линк ка обрасцу за ово радно место:

Овај оглас објављен је на огласној табли Општине Житорађа, на веб презентацији Општине [www.zitoradja.org](http://www.zitoradja.org).Обавештење о оглашеном јавном конкурсу за попуњавање положаја објављено је у дневном листу „Информер“.

ЗАМЕНИК ПРЕДСЕДНИКА

ОПШТИНЕ ЖИТОРАЂА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Небојша Стевановић